Jacobs stege

Jacobs stege er en svensk dramafilm fra 1942 i regi av Gustaf Molander. Manuset ble skrevet av Gösta Stevens og Molander. Som litterært forelegg hadde de Alexander Kiellands roman Jacob fra 1891. Romanen ble filmatisert i Norge i 1940 som Tørres Snørtevold og i 1942 i Danmark som Søren Søndervold. Alle tre filmene hadde en fri bearbeidelse av romanen og Kiellands arvinger forbød at man nevnte hans navn i samband med filmene. Hovedrollen spilles av Sture Lagerwall.

Innspillingen av filmen fant sted med studiofilming i Filmstaden i Råsunda med utendørsscener fra Uddevalla og ulike steder i Bohuslän.

Den hadde premiere 20. august 1942 på kinoen Skandia i Stockholm.

 Handling  
I filmen får man følge Jonathan, en karriereinnrettet fiskersønn fra Bohuslän, i hans ferd mot toppen. Han bor med sine foreldre på en liten gård.

Jonathans far har store problemer med gjeld til grosserer Möller, noe som ender med at de må forlate gården. Jonathans mor dør av sorg og hans far tvinges til fattighuset. Jonathan sverger da å hevnes på Møller.

 Rolleliste 
Sture Lagerwall - Jonathan «John» Nordmark 
Birgit Tengroth - Eva, hushjelp 
Hjördis Petterson - Fru Knutsson, innehaverske av P.J. Knutssons Speceri- & Diversehandel 
Erik Berglund - Hjalmar Möller, grosserer 
Holger Löwenadler - Herman Franzén, førstemann hos «P.J. Knutsson» 
Marianne Löfgren - Hildur Törnberg, ekspeditrise 
Gaby Stenberg - Greta Möller, Hjalmars datter 
Viran Rydkvist - Julia, Hjalmars søster 
Ernst Eklund - Bankdirektør Olsson 
Carl Ström - Albert Emanuelsson, skipper på fiskebåten «MD 23» 
Josua Bengtson - Mattias Nordmark, Jonathans far, fisker 
Torsten Hillberg - Major Hellberg, regementsintendent 
Dagny Stenius - Jonathans mor 
Carl-Gunnar Wingård - Lindgren, grosserer 
Gösta Gustafson - Presten 
Blenda Bruno - Servitrise på Köpmannaföreningens årsfest

 Referanser 

 Eksterne lenker 


Kategori:Svenske dramafilmer
Kategori:Filmer fra 1942
Kategori:Adapsjoner av verk av Alexander Kielland
Kategori:Filmer regissert av Gustaf Molander
Kategori:Sort-hvitt-filmer
Kategori:Svenskspråklige filmer